ROMÂNIA                                                                                                     JUDEȚUL VRANCEA

CONSILIUL JUDEȚEAN
HOTĂRÂREA nr. 206
din 17 septembrie 2026
privind: desemnarea reprezentanților Consiliului Județean Vrancea în comisia de evaluare a probei de interviu la desfășurarea concursului pentru ocuparea funcțiilor de director și director adjunct la Centrul Școlar pentru Educație Incluzivă „Elena Doamna” Focșani
Consiliul Judeţean Vrancea,

- văzând Referatul Serviciului Juridic nr. 201/26456/09.09.2026 privind desemnarea reprezentanților Consiliului Judeţean Vrancea în comisia de evaluare a probei de interviu la desfășurarea concursului pentru ocuparea funcțiilor de director și director adjunct la Centrul Școlar pentru Educație Incluzivă „Elena Doamna” Focșani;

- ţinând cont de adresa Inspectoratului Școlar Județean Vrancea nr. 9999/08.09.2026, înregistrată la Consiliul Județean Vrancea sub nr. 201/26300/08.09.2026;
- luând act de prevederile art. 4 alin. (4) lit. b) pct. ii), art. 9 alin. (3) din Metodologia privind organizarea şi desfăşurarea concursului pentru ocuparea funcţiilor de director şi director adjunct din unităţile de învăţământ preuniversitar de stat, aprobată prin Ordinul nr. 4155/2026;
- în baza art. 173 alin. (1) lit. f) și alin. (5) lit. a) din O.U.G. nr. 57/2019 privind Codul administrative, cu modificările și completările ulterioare;
- văzând procesul-verbal al comisiei de numărare și validare a Consiliului Județean Vrancea; 

- luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;

- în temeiul art. 196 alin. (1) lit. a) din O.U.G. nr. 57/2019 privind Codul administrativ cu completările si modificările ulterioare,

HOTĂRĂŞTE:   

Art. 1 Desemnarea domnului Atarcicov Adrian  ca reprezentant al Consiliului Judeţean Vrancea în comisia de evaluare a probei de interviu la desfășurarea concursului pentru ocuparea funcțiilor de director și director adjunct la Centrul Școlar pentru Educație Incluzivă „Elena Doamna” Focșani.

Art. 2 Desemnarea domnului Tobolcea Valentin ca membru supleant în comisia de evaluare a probei de interviu la desfășurarea concursului pentru ocuparea funcțiilor de director și director adjunct la Centrul Școlar pentru Educație „Elena Doamna” Focșani.

Art. 3 Prevederile prezentei hotărâri vor fi comunicate celor interesaţi de secretarul general al judeţului, prin Compartimentul Monitor Oficial Local din cadrul Serviciului Juridic.     

